[{"text_idx": "#000000", "text": "Esimene pa\u0308ev (02.august 2017, kolmapa\u0308ev)"}, {"text_idx": "#000001", "text": "Esimesel pa\u0308eval so\u0303idame Leetu ja ku\u0308lastame taas Palanga linnakest (kus me mo\u0303ned aastad tagasi peatusime).\nPalangas kruiisime pisut ratastega ringi."}, {"text_idx": "#000002", "text": "Mo\u0303isakompleksi kuuluvad lisaks peahoonele, kus asub Palanga Merevaigumuuseum, veel suur park, mida nimetatakse Birute\u0307 pargiks. Park on vabakujundusega, seda ehivad purskkaev, lillepeenrad, rosaariumid. Pargi pindala on ligikaudu 100 hektarit, seal paikneb 7 erinevat skulptuuri. Ta\u0308napa\u0308eval asub pargis Palanga botaanikaaed."}, {"text_idx": "#000003", "text": "O\u0303htul tasub ku\u0308lastamist valgusma\u0308ngu ja muusikaga purskaev, kus saab 3\u20ac eest tellida SMS-iga muusika, mille taktis vesi hakkab purskama."}, {"text_idx": "#000005", "text": "So\u0303idame la\u0308bi Kaunase ja Suwalki (vo\u0303imalik outlet\u2019i ku\u0308lastus), mo\u0308o\u0308da 8-t ja 16-t maanteed.\nU\u0308mbruskonnas tuhanded ja\u0308rved ja ilusad looduskaunid kohad.\nKui aega ja huvi jagub, vo\u0303ib juba sel pa\u0308eval ku\u0308lastada Hitleri punkrit e. fu\u0308u\u0308reri peakorterit \u201eHundikoobas\u201c (avatud teispa\u0308evast pu\u0308hapa\u0308evani 8.00...18.00)."}, {"text_idx": "#000006", "text": "Hitleri punker e. fu\u0308u\u0308reri peakorter \u201eHundikoobas\u201c, mida ta kasutas alates 24.06.1941 kuni 1944 a. novembri lo\u0303puni on 80 punkrist koosnev rajatis, mille seinte paksus ulatus 6 meetrini, asus suurel maa-alal, mille hitlerlased o\u0303hkisid 1945. a. jaanuari lo\u0303pus.\nHitler veetis punkris 900 pa\u0308eva. Kuigi tegemist ei olnud tema ainsa peakorteriga, kujunes sellest siiski natsiimpeeriumi u\u0308ks ta\u0308htsaimaid keskusi. Va\u0308idetavalt ei teadnud liitlased punkri asukohast midagi. Samas on aga teada, et Hitlerit ku\u0308lastasid sel perioodil nii Mussolini, Mannerheim ja teisedki ta\u0308htsad isikud. On kaunis va\u0308heto\u0303ena\u0308oline, et liitlased punkri olemasolust ei teadnud. Kompleks ehitati suurelt osalt Venemaaga so\u0303japidamise juhtimiseks. Koht valiti hoolikalt asustusest ja suurtest teedest eemale. Ehitati saladuskatte all. Et kohalikke eemale hoida, ra\u0308a\u0308giti keemiatehase ehitamisest ja vo\u0303imalikust lekkest.\nSee oli metsadesse peidetud 200 hoonega va\u0308ikelinn, mis ka purustatud olekus paneb imestama, millist materjali- ja to\u0308o\u0308kulu no\u0303udis vo\u0303imsate betoonrajatiste pu\u0308stitamine ja maskeerimine.\nKogu ala oli jagatud kolmeks tsooniks. Ko\u0303ige keskel oli esimene tsoon, kus elas Hitler, tema la\u0308himad kaaskondlased, kasiinod, saunad, stenografistide maja. Teises tsoonis elas umbes 2000 inimest. Valveso\u0303durid ja teenindav personal. Va\u0308limine, kolmas tsoon, oli miiniva\u0308li."}, {"text_idx": "#000007", "text": "Hundikoobas oli ka koht, kus toimus u\u0308ks ebao\u0303nnestunud atentaadikatsetest Adolf Hitlerile 20. juulil 1944. Oberst Stauffenberg paigutas laua alla kohvri pommiga, mis pidi fu\u0308u\u0308reri elupa\u0308evad lo\u0303petama. Paraku lu\u0308kkas keegi kohvri enneplahvatust kogemata Hitlerist eemale ning fu\u0308u\u0308rer pa\u0308a\u0308ses vaid kergete vigastustega. Plahvatuses hukkus siiski neli inimest. Stauffenbergi nime on paljudele tuntumaks teinud selle dramaatilise loo ainetel po\u0303hinevad filmid, nagu\u201dOperatsioon Valku\u0308u\u0308r\u201d, \u201cU\u0308lesto\u0303us Adolf Hitleri vastu!\u201d, \u201cStauffenberg\u201d. Veel aastaku\u0308mneid pa\u0308rast so\u0303ja lo\u0303ppu oli sakslaste hoiak Stauffenbergi suhtes lo\u0303hestunud ning tema tegu to\u0303lgendati osalt koguni \u201criigireetmisena\u201d.\nKui Punaarmee 1944. aastal la\u0308henes, otsustas Hitler kogu kompleksi o\u0303hku lasta, et see ei sattuks vaenlase ka\u0308tte. Ainuu\u0308ksi Hitleri punkrisse pandi 10 tonni lo\u0303hkeainet. Kuna lo\u0303hkeainet polnud piisavalt, siis on paljud punkrid pooleldi o\u0303hitud. O\u0303hkimine po\u0303hjustas piirkonnas inimese poolt tekitatud maava\u0308rina."}, {"text_idx": "#000011", "text": "Algab Hitleri punkri ku\u0308lastusega (kui eelmisel o\u0303htul juba ei ku\u0308lastanud).\nSealt edasi Malborki kindlusesse (avatud iga pa\u0308ev 9.00...20.00)."}, {"text_idx": "#000012", "text": "Malborki linnus on unikaalne na\u0308ide keskaegsest kindlusest. Ta koosneb kolmest u\u0308ksteise sisse ehitatud kindlusest. U\u0308lemist, keskmist ja alumist lossi eraldavad kaitsemu\u0308u\u0308rid, tornid ja (kuivad) vallikraavid. La\u0308bi ajaloo on Malborki kindlus saanud so\u0303dades mitmel korral ra\u0308ngalt kannatada. Ko\u0303ige halvemini ka\u0308is selle arhitektuurima\u0308lestise ka\u0308si Teises maailmaso\u0303jas, mil see kindlus sisuliselt maatasa tehti. Pa\u0308rast so\u0303da on teda alates 1950. aastatest pidevalt ja\u0308rk-ja\u0308rgult taastatud. 1997 kanti Malborki linnus ja seal asuv muuseum UNESCO maailmapa\u0308randi nimistusse.\nPindala on enam kui 140 tuhat m2 \u2013 pindalalt maailma suurim kindlus.\nAadress : Staros\u0301cin\u0301ska 1, 82-200 Malbork\nPileti hind koos (audio)giidiga > 39,5 PLN (~10\u20ac)"}, {"text_idx": "#000013", "text": "Enne o\u0308o\u0308bimiskohta suundumist vo\u0303imalik la\u0308bi hu\u0308pata Designer Outlet kaubanduskeskusest (Przywidzka 8, 80-174 Gdan\u0301sk) : \nO\u0308o\u0308bimine Gdynia linna la\u0308histel, Apartment Natura (uus \u2013 hinnangud puuduvad) : So\u0308o\u0308kideta \u2013 159\u20ac (+15\u20ac koristus) 5-le, 2 o\u0308o\u0308d"}, {"text_idx": "#000015", "text": "S\u0301wie\u0328tojan\u0301ska Street 4.6 km (Gydnia peamine kaubandusta\u0308nav, mis kulgeb paralleelselt merea\u0308a\u0308rega)"}, {"text_idx": "#000016", "text": "Ida-Pomooria pealinna, u\u0308le tuhandeaastase vanuse ja poole miljoni elanikuga Gdansk\u2019i eeskujulikult korrastatud vanalinna ta\u0308navad va\u0308a\u0308rivad jalutuska\u0308ike ning kitsad ja imeliste gooti otsaviilude ja skulptuuridega majad lausa no\u0303uavad ja\u0308a\u0308dvustamist. Pika ja kireva ajalooga kuulus vaba- ja hansalinn Danzig, sajandeid suurim ja rikkaim sadamalinn La\u0308a\u0308nemere kallastel.\nPa\u0308rast II maailmaso\u0303da muutus poola Gdanskiks ja on kuulus ka sellepoolest, et samas linnas algasid su\u0308ndmused, mis lo\u0303puks viisid kommunistliku Ida-Euroopa kokkuvarisemisele."}, {"text_idx": "#000017", "text": "Gdanskis ja Sopotis soovitatakse vaid jalgsi, ratastega vo\u0303i u\u0308histranspordiga liigelda!\nVedaja on SKM (sininse-kollasega rongid).\nKindlasti osta piletid, sest kontroll on tihe!\nRongijaamades vo\u0303i la\u0308histel on putkad, kust pileteid osta. Pilet tuleb valideerida ENNE rongi astumist, mingi templiga, mille leiab perroonil asuvates suurtes kollastes kastides.\nSo\u0303it Gdanski ja Gdynia vahel maksab u.1\u20ac (1 ots) ning kestab u. 40 min.\nLeidsin u\u0308hest blogist infot, et ka ratastega on vo\u0303imalik rongile minna. Aga pildil oli na\u0308ha, et u\u0308hte vagunisse mahub maksimaalselt 2 ratast. Ja ilmselt pole suvisel perioodil rongides ei rahvast ega ratastest puudu.\nO\u0303htuti polevat rongid ja rongijaamad just turvalised."}, {"text_idx": "#000020", "text": "Punakates va\u0308rvitoonides muinasjutuliselt kaunid viilkatusega patriitsimajad\nKaunite treppidega Maria ta\u0308nav \u2013 Danzigi vana su\u0308mbol\nKeskaegne vintsihoone Krantor imelisel Motlawa kaldapealsel\nLinnava\u0308ravad, mis na\u0308evad va\u0308lja nii nagu oma hiilgeaegadel paarsada aastat tagasi\nEuropejskie Centrum Solidarnosci ehk Euroopa Solidaarsuse Keskus, mis on u\u0308ks po\u0303nevamaid ajaloomuuseume (regularticket 20 z\u0142)"}, {"text_idx": "#000021", "text": "Blogi (ingl.k.) Gdanski ja Sopoti vahelise rattatripi kohta > \nLisan ka Gdanski rattatee kaardi (pdf) : "}, {"text_idx": "#000022", "text": "Sopoti muul pikendati praeguse pikkuse, 512 meetrini, 1928 a. Sellest ajast peale on see pikim puumuul Euroopas. Muuli keskosas u\u0308ks vahva mererestoran koos vastavate ho\u0303rgutistega.\nKo\u0303ver maja, mis olevat suvel rohelusse mattunud, nii et seda va\u0308ga raske leida on.\nPa\u0308evane kilometraaz\u030c 0 km autoga + 45 km rattal."}, {"text_idx": "#000023", "text": "Pikk ja kitsas Hel\u2019i poolsaar on oma liivarandadega to\u0303eline vaatamisva\u0308a\u0308rsus. Kohati kolme kilomeetri, kohati vaid saja meetri laiusena sirutub ta 35 km La\u0308a\u0308nemerre. Luited, kanarbik, kalamehed ja turism. Poolsaare tipus asuv maaliline Heli ku\u0308la on suvel populaarne kuurort. Hu\u0308lgemaailm Fokarium. Siin asub La\u0308a\u0308nemere suurim hallhu\u0308ljeste varjupaik ja uurimiskeskus.\nKuigi Hel\u2019i asemel soovitatakse pigem Jastarnia\u2019t ku\u0308lastada.\nNB! Kogu poolsaart katab va\u0308ga hea rattatee!\nLeidsin poolsaare algusest u\u0308he Lidl\u2019i kaupluse, mille parklasse saame autod ja\u0308tta ning rattaga teele asuda.\nRatastega mo\u0308o\u0308da head rattateed W\u0142adys\u0142awowo\u2019st Jastarniasse ja tagasi. Kokku u. +40 km."}, {"text_idx": "#000027", "text": "Pa\u0308evane kilometraaz\u030c ~110 km autoga + 40 km rattal."}, {"text_idx": "#000028", "text": "Kuues pa\u0308ev (07. august, esmaspa\u0308ev)"}, {"text_idx": "#000029", "text": "Ku\u0308lastame rahvusparki, kui eelmine pa\u0308ev ei jo\u0303udnud.\nPeale seda keerame auto nina kodu poole.\nKui va\u0308hegi jo\u0303uab, vo\u0303iks veel sisse hu\u0308pata tagurpidi majja (The Centre of Education and Regional Promotion \u2013 Centrum Edukacji i Promocji Regionu e. CEPR)."}, {"text_idx": "#000030", "text": "Puhtalt ukses sisse vaatamisest hakkas pea ringi ka\u0308ima. Ka\u0308isime sees ja sellist tunned pole ma elas kogenud. Esimesel korrusel oli juba kergelt kahtlane ka\u0308ia, ko\u0303ik nagu veits ko\u0303ikus. Teine korrus oli puhta hull. Terve see paar minutit, mis ma seal u\u0308leval olin, ka\u0308is mu pea hullult ringi. Oleks sattunud nagu mingisse karusselli. Ko\u0303ik, kes sealt va\u0308lja tulid, oli vaid u\u0308ht o\u0308elda \u201cIssand jumal\u201d."}, {"text_idx": "#000031", "text": "Samas on atraktsioonideks veel mingid ajaloolised na\u0308itused, maailma pikim laud (plank, mitte so\u0308o\u0308gilaud) u. 37m ning 35m pikkune so\u0308o\u0308gilaud \u201cLech Walesa\u201d, mis ongi tehtud u\u0308hest ainsast plangulauast.\nAadress : Szymbarskich Zak\u0142adniko\u0301w 12, 83-315 Szymbark"}, {"text_idx": "#000032", "text": "O\u0303htuks peame jo\u0303udma Bia\u0142ystok\u2019i la\u0308histele, o\u0308o\u0308bimiskoht Narew National Park\u2019is \u2013 Pensjonat Bajdarka (Bookingu hinne > 9,2/165) : Va\u0308ga ilusas kohas ning hea hommikuso\u0308o\u0308giga \u2013 40\u20ac + 50\u20ac.\nAadress : ul. Pi\u0142sudskiego 3, 18-105 Suraz\u0307, Poland\nPa\u0308evane kilometraaz\u030c so\u0303ltuvalt teekonnast ~550 km."}, {"text_idx": "#000033", "text": "Seitsmes pa\u0308ev (08. august, teisipa\u0308ev)"}, {"text_idx": "#000038", "text": "Lisaks ku\u0308lastaks piisoneid Bia\u0142owiez\u0307a National Park\u2018is"}, {"text_idx": "#000040", "text": "O\u0308o\u0308bimine on samas kohas, kus eelmisel o\u0303htul : Pensjonat Bajdarka\u2019s.\nSiia on ehk vo\u0303imalik shopping\u2019u ajaks ka rattad hoiule ja\u0308tta.\nVo\u0303imalik ku\u0308lastada Narew National Park\u2019i. Loe la\u0308hemalt : "}, {"text_idx": "#000041", "text": "Hobusega ratsutamine (eraldi raha eest)\nKalapu\u0308u\u0308k (Narew jo\u0303el, eraldi raha eest)"}, {"text_idx": "#000042", "text": "Kaheksas pa\u0308ev (09. august, kolmapa\u0308ev)"}, {"text_idx": "#000043", "text": "Kilometraaz\u030c koduni u. 850 km."}, {"text_idx": "#000044", "text": "Linnake, mida kutsutakse hellutavalt \u201ePo\u0303hjamaade Veneetsiaks\u201c. Ilusa ilma puhul vo\u0303imalik teha laevaga kanalituur."}]